ივან სანჩესი

ივან სანჩესი (დ.19 ნოემბერი, 1974) — ესპანელი მსახიობი, მოდელი და კინოპროდიუსერი.

ცხოვრება და კარიერა
სანჩესი დაიბადა მადრიდში 19 ნოემბერს 1974 წელს .

მოდელად მუშაობის შემდეგ, სანჩესმა მსახიობობა 2002 წელს მშობლიურ ქვეყანაში დაიწყო, სადაც კინოში, ტელევიზიასა და თეატრში მუშაობდა. მისი პირველი მთავარი როლი 2005 წლის სატელევიზიო სერიალში „El auténtico Rodrigo Leal“ როდრიგო ლიალის როლში შედგა. ერთი წლის შემდეგ მან დიდი წარმატება მოიპოვა, როდესაც მას სერიალში „Hospital Central“ დოქტორ რაულ ლარას როლი შესთავაზეს. 

2011 წლის მარტში სანჩესმა დატოვა „Hospital Central“ და შეუერთდა სერიალს „La Reina del Sur“, მოგვიანებით კი მიიღო მონაწილეობა „Hispania, la leyenda“-ს მეორე სეზონში. 

2013 წელს მან ანტაგონისტის როლი შეასრულა უილიამ ლევის და ხიმენა ნავარეტესთან ერთად Televisa-ს ტელენოველაში La tempestad. ეს იყო მისი პირველი ტელენოველა მექსიკაში. ერთი წლის შემდეგ, ის გამოჩნდა სერიალ „Crossing Lines“-ის მეორე სეზონში, სადაც რეპორტიორ მატეო კრუზის როლი შეასრულა.

2015 წელს სანჩესმა ითამაშა სერიალში „Señorita Pólvora“. მოგვიანებით მან მიიღო მთავარი როლი ტელენოველაში „Lo imperdonable“, რისთვისაც კონკურენციაში აჯობა ხენკარლოს კანელას. იგი პარტნიორობას უწევდა ანა ბრენდა კონტრერასს.

პირადი ცხოვრება
2005 წლიდან სანჩესი ხანგრძლივ ურთიერთობაში იყო თავის „Hospital General“-ის კოლეგასთან, ელია გალერასთან. მათ ორი ქალიშვილი შეეძინათ, თუმცა 2011 წელს ურთიერთობა დაასრულეს. 2013 წელს კვლავ შერიგდნენ და 2014 წელს დაქორწინდნენ. 2016 წელს კი ცნობილი გახდა, რომ სანჩესი და გალერა კიდევ ერთხელ დაშორდნენ.

რესურსები ინტერნეტში
 Web site


სქოლიო

კატეგორია:ცოცხალი ადამიანები
კატეგორია:დაბადებული 19 ნოემბერი
კატეგორია:დაბადებული 1974
კატეგორია:ესპანელები
კატეგორია:ესპანელი მამაკაცები
კატეგორია:მამაკაცი მსახიობები